text: Virksomheder præmieres med klistermærker
  26 august 2013 kl. 08.57
  Fire erhvervsskoler i Esbjerg Kommune vil med klistermærker gøre opmærksom på virksomheder, der tager elever.
  Det er Teknisk Skole Esbjerg, Ribe Handelsskole, Rybners Erhvervsuddannelse og Social- og Sundhedsskolen Esbjerg, der sammen sætter fokus på at få uddannet faglært arbejdskraft til fremtiden.
  Virksomheder der tager imod elever, vil fra september kunne pryde virksomhedsdøre og firmabiler med et klistermærke med teksten "Elever - ja tak".
  Fremskrivninger fra Arbejderbevægelsens Erhvervsråd viser, at der i Syddanmark vil mangle 33.000 faglærte i 2019.
  